TED-ի վեբ կայք մտնելիս
դուք ներկայումս կարող եք գտնել
մի ամբողջական շաբաթից ավել դիտելու TED ելույթների տեսագրություններ,
1.3 միլիոնից ավելի
վերծանման (ենթատիտրերի) բառեր
և դիտողների միլիոնավոր գնահատականներ:
Սա տվյալների մի ահռելի քանակություն է:
Ինձ սկսեց հետաքրքրել`
իսկ եթե վերցնենք այս բոլոր տվյալները
և վիճակագրական վերլուծության ենթարկենք
կարո՞ղ ենք TED ելույթի հակադարձ նախագծում իրագործել:
Կարելի՞ է արդյոք ստեղծել
կատարյալ TED ելույթ:
/Ծափահարություններ/
Նաև, կարելի՞ է արդյոք ստեղծել
վատագույն հնարավոր TED ելույթը
որը, համենայն դեպս, կընդունվի:
Սա պարզելու համար ես առանձնացրի 3 կողմ :
Դիտարկեցի թեման, որ պետք է ընտրվի:
Դիտարկեցի թե ինչպես պետք է այն ներկայացնել
և բեմի վրայի տեսողական տարրերը:
Անցնենք թեմային... մի շարք թեմաներ կան, որոնք կարելի է ընտրել,
սակայն ընտրել պետք է խելացի կերպով,
քանի որ ձեր թեման ուղղակիորեն կապված է
նրա հետ, թե ինչպես դիտողները կարձագանքեն ձեր ելույթին:
Այժմ, ավելի մանրամասն.
դիտարկենք այն հիմնական 10 բառերը
որոնք, ըստ վիճակագրության, հանդիպում են
ամենաշատը սիրված TED ելույթերում
և ամենաքիչը սիրված TED ելույթներում:
Այսպես, եթե եկել եք այստեղ
խոսելու այն մասին, թե ինչպես կարող է
ֆրանսիական սուրճը երջանկություն տարածել ուղեղում`
դա ճիշտ ընտրություն է:
/Ծափահարություններ/
Միևնույն ժամանակ, եթե ցանկանում եք խոսել
ձեր ծրագրի մասին, որը ներառում է
թթվածին, աղջիկներ, օդանավ...
ի դեպ, կուզենայի լսել այդպիսի ելույթ,
սակայն վիճակագրությունն ասում է, որ դա այնքան էլ լավ չէ:
Դե լավ:
Ընդանրացնելով սա,
ամենասիրված TED ելույթները նրանք են,
որոնք ներկայացնում են այնպիսի թեմաներ,
որոնց մենք կարող ենք ինքներս մեզ հեշությամբ և խորապես կապակցել,
այնպես ինչպես երջանկությունը, սեփական մարմինը,
սնունդը, հույզերը:
Իսկ ավելի տեխնիկական թեմաներ
ինչպիսիք են ճարտարապետությունը, նյութերը, և որքան էլ որ տարօրինակ չէ` տղամարդիկ,
սրանք այնքան էլ լավ թեմաներ չեն խոսելու համար:
Ինչպե՞ս պետք է մատուցել ելույթը:
TED-ը հայտնի է նրանով, որ
ժամանակին միշտ խստորեն հետևում են,
նրանք ինձ երևի կատեն,
սա բացահայտելու համար, քանզի, պարզվում է, որ
պետք է խոսել այնքան, որքան նրանք ձեզ թույլ տան,
քանի որ TED-ի ամենասիրելի ելույթները
միջինում 50 տոկոսով ավելի երկար են
քան ամենաքիչ սիրվածները:
Եւ սա ճշմարտացի է TED.com-ի բոլոր վարկանիշային ցանկերի համար
բացառությամբ այն դեպքից, երբ ցանկանում եք ներկայացնել
մի ելույթ, որը գեղեցիկ, ոգեշնչող և ուրախ է:
Այս դեպքում դուք պետք է հակիրճ լինեք: Բայց, ընդհանուր առմամբ,
խոսեք այնքան ժամանակ, քանի դեռ ձեզ բեմից դուրս չեն հանել:
/Ծիծաղ/
Հիմա, մինչ...
/Ծափահարություններ/
Երբ դուք հատկացված ժամից անցնում եք, կա մի քանի կանոն, որոնց պետք է ենթարկվել:
Ես հայտնաբերեցի այդ կանոնները համեմատելով այն 4-բառանի
արտահայտությունների վիճակագրությունը,
որոնք ավելի հաճախ են հանդիպում TED-ի ամենասիրելի ելույթներում,
ի հակադրություն TED-ի ամենաքիչ սիրված ելույթների:
Կբերեմ երեք օրինակ:
Ելույթ ունեցողը, առաջին հերթին,
պետք է ծառայի լսարանին և խոսի այն մասին, թե ինչ կտա իրեն,
փոխարենը ասելու, թե ինչ չի կարող տալ:
Երկրորդ` պարտադիր է
որ դուք New York Times-ից մեջբերում չանեք:
/Ծիծաղ/
Եւ վերջապես, ելույթ ունեցողին ներելի է (ինչը լավ է)
սեփական ինտելեկտուալ կարողությունների չափազանցումը :
Երբ ես մի բան չեմ հասկանում, ես կարող եմ ուղղակի ասել` «և այլն, և այլն»:
Բոլորը կհասկանան ինչի մասին է խոսքը:
Դա լիովին թույլատրելի է:
/Ծափահարություններ/
Հիմա անցնենք տեսողական տարրերին:
Բեմի վրա ամենաակնհայտ տեսողական տարրը հենց ելույթ ունեցողն է:
Եւ վերլուծությունը ցույց է տալիս, որ եթե ուզում եք լինել
TED-ի ամենասիրված խոսնակների շարքում,
պետք է ձեր մազերը միջինից մի քիչ շատ երկարացնեք,
մի մոռացեք կրել ձեր ակնոցները և մի քիչ ավելի ճոխ հագնվել
քան միջին TED խոսնակը:
Սլայդերը լավ են, սակայն նախատեսեք որևէ ակներև բան ցուցադրել:
Իսկ այժմ դիտարկենք ամենակարևորը,
այն է` բեմի տեսքը:
Գույնը շատ կարևոր դեր է խաղում:
Գույնն անմիջականորեն կապված է
կայքում ստացվող ելույթների գնահատականների հետ:
/Ծափահարություններ/
Օրինակ, «դյութիչ» ելույթները
ըստ վիճակագրորության, հիմնականում պարունակում են
ճիշտ այս կապույտ գույնը,
ավելի շատ քան միջին TED ելույթը:
«Հնարամիտ» TED ելույթները` ավելի շատ այս կանաչ գույնից,
և այլն, և այլն:
/Ծափահարություններ/
Այժմ, անձամբ ես կարծում եմ
որ այսպիսի վերլուծություն կատարող առաջինը մարդը չեմ,
բայց կթողնեմ
սա ձեր դատողությանը:
Հիմա ժամանակն է այս ամենն ի մի բերել
և նախագծել այն կատարյալ TED ելույթը:
Մենք ձեզ հետ գտնվում ենք TED Active-ում (ակտիվիստների կոնֆերանս)
և քանի որ իմ վերլուծությունից պարզ դարձավ
որ ես ձեզ, այնուամենայնիվ, որևէ բան պետք է տամ,
ես ձեզ չեմ հարկադրի ոչ կատարյալ,
ոչ էլ վատագույն ելույթը,
այլ փոխարենը կտրամադրեմ մի գործիք, որի միջոցով կկարողանաք ստեղծել ձերը:
Այս գործիքը ես անվանեցի TED Pad (TED նոթատետր)
/Ծիծաղ/
TED Pad-ը մի մատրից է
կազմված որոշակիորեն ընտրված և
մանրակրկիտ կերպով մշակված 100 նախադասություններից
որոնք դուք կարող եք դյուրին կերպով համադրել և ստանալ սեփական TED ելույթը:
Դուք միայն պետք է մի բան որոշեք, թե
արդյո՞ք պատրաստվում եք օգտագործել դրա սպիտակ տարբերակը`
շատ լավ TED ելույթների համար
ստեղծագործական ոգու, մարդկային հանճարի մասին:
Թե՞ պատրաստվում եք օգտագործել սև տարբերակը,
որը թույլ կտա ստեղծել իսկապես վատ TED ելույթներ,
հիմնականում բլոգերի,
քաղաքականության և այլնի մասին:
Այսպիսով, ներբեռնեք այն և վայելեք:
Հիմա, հուսով եմ հավանեցիք իմ ելույթը:
Եւ հույս ունեմ, որ ձեզ դուր կգա ստեղծել սեփական
լավագույն կամ վատագույն հնարավոր TED ելույթները:
Եւ հույս ունեմ, որ ձեզանից ոմանք հաջորդ տարվա համար ոգեշնչված կլինեն
ստեղծել այդպիսինները, և ես շատ կցանկանամ դիտել դրանք:
Շատ շնորհակալություն:
/Ծափահարություններ/